UBERA ARANZETA (EH Bildu, 2018-04-27):
Tranpa egiten duzue, Darpón jauna, tranpa egiten duzue.
Etengabe zaude boletinean onartutako plantilla estrukturalaren inguruan hitz egiten eta guk nahi duguna da B aurpegi hori ere egunen baten boletinean onartzea.
Eta egunerokoa ofizialki existitzen ez diren lanpostu fantasma horiek existitzea, ofizial bilakatzea eta boletinean publikatzea. Eta horren inguruan egitea, hori oinarri hartuta, lan eskaintza publikoa, hori oinarri hartuta egitea euskararen plana, hizkuntza eskakizunak abar eta abar, ez duzuena egiten eta hori iruzurra da.
Nola etorriko dira pertsona horiek kexatzera beraien lanpostuak ez baldin badauka kodigorik? Ez diozuelako jartzen nahita, baina lanpostua bai. Lanean ari dira, funtzioak dituzte. Eta Europak zergatik belarrietatik tira egin zizuten? Orduan, hemen iruzurrik ez.
Zertaz ari gara hitz egiten? Hemen Osakidetzan iruzurra kronifikatuta dago, behin betikotuta dago. Eta hori zuk badakizu, ez da nire kuestio pertsonala.
Oraindik pentsatzen dut oraindik iristen naizela bidaltzen didazun informazioa ulertzera. Eta hemen, sindikatu batzuk ere txostenak egin dituzte; guztiek ez.
Eta pena bat da, sindikatu batzuek herritarren eskubideak baztertzea eta negoziazioak erabiltzea herritarren eskubideak ez bermatzeko. Pena bat da zeren eta hori sindikatu guztiek bete beharko lukete erakundeek bete behar duten bezala eta guztiok bete behar duten bezala.
Batzuek hori egin dute azkeneko lan eskaintza publikoan eta beste kontratu mota hau egonkor eta malgua delakoa onartzearekin.
Beraz, B aurpegi hori nahi dugu azaleratzea eta A aurpegia bilakatzea. Eta nahi dugu kontratazio eredu hori guztia bukatzea. Datuak baditut eta nahi duzuenean esertzen gara eta erakusten dizut datu guztiak izen-abizenekin, lanpostuekin, funtzioekin. Erakutsiko dizut.
Baina lan hori, zuek egin behar duzue eta zuei eskatu nahi dizuegu. Egin behar duzuena da etxea astindu, ikertu, ikusi zenbat lanpostu dauden, ze egoeretan, ze baldintzetan, ze irizpiderekin, ematen diren kontratu ereduak abar eta abar. Ikusi, aztertu eta gero etxea ordenatu. Ordenatu behar duzue Osakidetzaren etxea; ordenatu eta irizpideak jarri.
Zeren zuek erakunde publikoak eredu izan behar zarete, eredu kontratazio ereduan, irizpideetan eta hori neurgarria, objektiboa izan behar da, eta ez dagoen pertsonaren araberako irizpideen baitakoa, gaur egun gertatzen dena, aipatu ditudan kontratu eredu guztiekin, bultzatzen ari zareten behin-behinekotasun guztiarekin, iruzurrean oinarrituta.
Eta hor datu objektibo bat da, mundu guztiak dakiena da. Eta gertatzen dena, sindikatu batzuen konplizitatearekin, bai, bai jauna, eta horrela da.
Eta iruditzen zaigu momentu aproposean gaudela ikerketa bat egiteko, azterketa bat egiteko, A aurpegia eta B aurpegia Osakidetzak dituena alderatzeko, bai, zeren momentu honetan Osakidetzan belaunaldi aldaketa bat eman behar da, belaunaldi aldaketa bat eman behar da, goazen gauzak ordenatzera, irizpideak zehaztera.
Eduki behar ditugun lanpostuak zehaztera eta plantilla bakarra, ze hori ere, plantilla estrukturala, RPTan jasotzen dena, plantilla funtzionala, RPTan ez dena jasotzen, eta inork ez dakiena zer den ere, baina ikusten da kopuruetan ez daukala zeri ikusirik, hori bai, gero publizitate bezala eta aurpegi garbiketa bezala lan eskaintza publikoak zenbat lanpostu eskainiko dituzue.
Ba lanpostu horiek irrigarriak dira, irrigarriak dira ikusita egunerokoan, errealitatean Osakidetzan dagoen lan karga, lan egiten ari diren pertsonak guztiak ikusita, eta ez bakarrik, ez bakarrik, RPTan jasotzen direnak.
Orduan, klaro, gero hitz egingo dugu kalitatezko osasun zerbitzuaz. Hitz egingo dugu pertsonak erdigunean jarri behar direla, baina, nola eskainiko dugu kalitatezko osasun zerbitzu bat sustatzen den enplegua ez baldin bada kalitatezkoa?
Nola esango dugu pertsonak erdigunean dugula, langileak ez diren kontutan hartzen, ez direnean kontutan hartzen?
Eta langileak zer esango dute? Langileak la egin nahi dute...